מגשימים

מַגְשִׁימִים הוא מושב ליד פתח תקווה ויהוד-מונוסון השייך למועצה אזורית דרום השרון והוא היישוב הדרומי ביותר במועצה. היסטוריה המושב הוקם בשנת 1949 על ידי ארגון חיילים משוחררים מצה"ל באמצעות חברת רסקו על אדמות שהיו חלק מאדמות של הכפר אל-עבאסייה שנכבש ונהרס על ידי האצ"ל במלחמת העצמאות. בשנת 1953 הגיעה למושב קבוצה של יוצאי גרמניה מכפר סירקין ובהמשך שנות החמישים והשישים הצטרפו משפחות נוספות במסגרת תנועת מהעיר אל הכפר שיזם הועד הפועל של ההסתדרות. בשנת 1956 הגיעו למושב עולים מפולין שגרו ברחוב התמר שזכה לכינוי גומולקה על שם ראש ממשלת פולין ולדיסלב גומולקה שהיה אז. עם צמיחתו של המושב הוא החל להתבסס על ענפי החקלאות וגידולי ירק ותות שדה. החל משנות התשעים רק חלק קטן מתושבים מתעסק בחקלאות ורוב התושבים מתעסקים במקצועות חופשיים ואחרים. החל משנות התשעים הפך המושב ליעד ביקוש לתושבים בעלי מעמד כלכלי גבוה אחרי שהגיעו תושבים שבנו במקום בתי יוקרה מפוארים והפכו את המושב לבעל אופי המבוקש במעמד הכלכלי הגבוה. במושב פועל סניף של תנועת הנוער של האיחוד החקלאי שמאז סוף שנות השבעים עורכת מדי שבוע פעיליות לילדי המושב וכן עוזרת בטקסי הכפר ואחראית על אירועי החגים לאורך השנים. גלריית תמונות קישורים חיצוניים אתר המושב הרשמי מגשימים (ישראל), דף שער בספרייה הלאומית פייסבוק המושב סניף מגשימים של תנועת הנוער של האיחוד החקלאי הערות שוליים